بیرلشمیش میللتلر تشکیلاتی‌نین باش کاتیبی آنتونیو گوترش ونزوئلا-دا زوراکی‌لیق حادثه لرینین قارشی‌سی‌نین آلینماسی ایله باغلی چاغیریش ائدیب.
بیرلشمیش میللتلر تشکیلاتی‌نین مطبوعات خیدمتیندن وئریلن معلوماتا گؤره، بمت-نین باش کاتیبی ونزوئلا-دا آرتان زوراکی‌لیق حادثه لرینه گؤره ناراحات‌دیر.
معلوماتدا همچنین بیلدیریلیب کی، آنتونیو گوترش فوریه نین 24-ده ونزوئلا-دا باش وئرن قارشیدورما نتیجه سینده سیویل لرین هلاک اولماسی ایله باغلی یاییلان خبرلره گؤره کدرلنیب.
آنتونیو گوترش بوتون طرفلری موناقیشنین قارشی‌سینی آلماغا چاغیریب.
دونن ونزوئلا-دا تهلوکه‌سیزلیک قوه لری ایله موخالیفلر آراسیندا قارشیدیرما اولوب.
قارشیدورما نتیجه سینده 4 نفرین هلاک اولدوغو، 200-دن چوخ آدامین دا موختلیف درجه‌لی خسارتلر آلدیغی بیلدیریلیب.
قئید ائدک کی، داها اول ونزوئلا میللی مجلیسی‌نین صدری و موخالیفت لیدری خوان گوایدو اؤزونو اؤلکه‌نین موقتی پرزیدنتی اعلان ائتمیشدی. امریکا پرزیدنتی دونالد ترامپ خوان گوایدونو ونزوئلا-نین موقتی پرئزیدئنتی کیمی تانیییب.
